Mikä on MFA?

MFA (Multi Factor Autentication) tarkoittaa monivaiheista tunnistautumista, jonka avulla pystytään luotettavasti tunnistamaan palvelun käyttäjät ja estämään tunnusten väärinkäyttö (vaikka tunnukset olisivatkin joutuneet ulkopuolisten haltuun esimerkiksi käyttäjätunnusten kalastelun yhteydessä). MFA:n käyttö erityisesti laite- ja paikkariippumattomissa sovelluksissa on ehdottoman tärkeää ja tämän vuoksi organisaatiot vaativat MFA:n käyttöä muun muassa M365-sovelluksia käytettäessä.

Jos olet uusi työntekijä, saat MFA:n käyttöönottoon liittyvät ohjeet organisaatioltasi yhteyshenkilöltä tai Meitan ICT-palvelupisteeltä.

Mitä sinun tulee huomioida MFA-varmistuspyynnöistä?

MFA-varmistuspyyntö tulee tilanteissa, joissa kirjaudut M365-palveluihin työpaikan verkon ulkopuolelta sekä satunnaisesti myös muulloin. Tällöin kirjautumisikkunassa on tieto siitä, että sinulle on lähetetty tunnistautumispyyntö. Toimi saamiesi ohjeiden mukaan.

Jos varmistuspyyntö tulee tilanteessa, jolloin et itse ole kirjautumassa Microsoftin palveluihin, älä hyväksy tunnistautumispyyntöä vaan ole yhteydessä omaan organisaatiosi yhteyshenkilöön tai Meitan ICT-palvelupisteelle.